Radina Matic
radina.matic@gmail.com 2013
Δημήτρης Σπίγγος
dmtrs32@gmail.com 2013

# Δημιουργία μεταφραστικής μνήμης

Με το Gtranslator μπορείτε να ξεκινήσετε με μια κενή μεταφραστική μνήμη (TM) και κάθε φορά που μεταφράζετε μια συμβολοσειρά, θα προστεθεί ως νέα καταχώριση στη βάση δεδομένων ΤΜ.

Μπορείτε επίσης να δημιουργήσετε την ΤΜ εισάγοντας συμβολοσειρές από ένα ήδη υπάρχον αρχείο ΡΟ (για παράδειγμα ένα που έχει δημιουργηθεί για την προηγούμενη έκδοση του προγράμματος της εφαρμογής ιστού που δουλεύετε). Έτσι, αν υπάρχουν παρόμοιες συμβολοσειρές στο αρχείο ΡΟ που δουλεύετε, το Gtranslator θα τις εμφανίσει στο φάτνωμα ΤΜ και μπορείτε να επιλέξετε να τις χρησιμοποιήσετε όπως είναι, ή να τις αλλάξετε/προσαρμόσετε για την συμβολοσειρά που μεταφράζετε.

Για να μπορέσετε να προβάλετε το φάτνωμα Μεταφραστική μνήμη, πρέπει να ενεργοποιήσετε το πρόσθετο μεταφραστικής μνήμης: πατώντας στο μενού εφαρμογών Gtranslator στην πάνω γραμμή, επιλέγοντας την καρτέλα Προτιμήσεις Πρόσθετα και ενεργοποιώντας το πλαίσιο ελέγχου προσθέτου ΤΜ.

# Φάτνωμα ΤΜ Gtranslator

Για να δημιουργήσετε Μεταφραστική μνήμη από ένα υπάρχον αρχείο ΡΟ:

Στο κύριο μενού του Gtranslator πηγαίνετε στο Εργαλεία Δημιουργία μεταφραστικής μνήμης.

Επιλέξτε τον φάκελο, όπου τα αρχεία ΡΟ αποθηκεύονται και πατήστε στο κουμπί Προσθήκη στη βάση δεδομένων.

Πατήστε το κουμπί Κλείσιμο για να τελειώσετε.

# Διαχειριστής ΤΜ του Gtranslator